GRADSKO VIJEĆE GRADA BELIŠĆA na svojoj 2. sjednici, održanoj dana 30.lipnja 2017. godine, temeljem članka 14 stavak 1. Zakona o proračunu ("Narodne novine" br. 87/08, 136/12 i 15/15), članka 40. stavak 1. točka 3. Statuta grada Belišća ("Službeni glasnik grada Belišća" br. 5/09, 3/13 i 11/14, 7/15, 1/16 i 3/16 ) i članka 55. i 83. Poslovnika Gradskog vijeća grada Belišća ("Službeni glasnik grada Belišća" br. 5/09, 8/13 i 11/14) donijelo je

**-prijedlog**

**ODLUKE**

**o Trećim izmjenama i dopunama**

**Odluke o izvršavanju Proračuna grada Belišća za 2017. godinu**

**Članak 1.**

Temeljem ove Odluke mijenja se i dopunjuje Odluka o izvršavanju Proračuna grada Belišća za 2017. godinu ( “Službeni glasnik Grada Belišća” broj 9/16- dalje u tekstu Odluka o izvršavanju Proračuna), a u svrhu njezinog usklađivanja sa Trećim izmjenama i dopunama Proračuna grada Belišća za 2017. godinu.

**Članak 2.**

U Odluci o izvršavanju Proračuna članak 2. mijenja se i sada glasi:

"Članak 2.

Proračun Grada Belišća za 2017. godinu planiran je u ukupnom iznosu od 113.106.788 kuna"

## **Članak 3.**

U Odluci o izvršavanju Proračuna članak 4. Mijenja se i sada glasi

“Članak 4.

Ukupna godišnja obveza Grada Belišća za otplatu kredita za investicije koje se financiraju iz Proračuna grada Belišća može iznositi najviše 20% ostvarenih proračunskih prihoda u 2017. godini umanjenih za prihode od domaćih i stranih pomoći i donacija te prihode od sufinanciranja prema posebnim odlukama i ugovorima.Grad se može kratkoročno zadužiti najduže do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza sukladno Zakonu o proračunu. U iznos ukupne godišnje obveze iz stavka 1. ovog članka uključen je iznos godišnjeg anuiteta po kreditima, danim jamstvima i suglasnostima iz prethodnih godina.

Otplate ukupnog duga (glavnica i kamata) s osnove zaduživanja Grada Belišća u 2017. godini iznosi oko 3.200.000,00 kuna.

**Članak.4**

U Odluci o izvršavanju Proračuna članak 17. mijenja se i glasi:

„Članak 17.

Grad će se u 2017. godini zadužiti uzimanjem kredita u iznosu do 17.203.443,00 kuna .

Na kraju 2017. godine očekuje se iznos ukupnog duga po kreditima 30.563.563,50 kuna

Odluku o zaduživanju i odluku o prihvaćanju investicije donosi Gradsko vijeće na prijedlog gradonačelnika, a u skladu sa zakonskim propisima.“

**Članak 5.**

U ostalim odredbama Odluka o izvršavanju Proračuna grada Belišća za 2017. godinu ostaje nepromijenjena**.**

**Članak 6.**

Ova Odluka stupa na snagu danom donošenja i objavit će se u "Službenom glasniku grada Belišća".

GRADSKO VIJEĆE GRADA BELIŠĆA

Klasa: 400-08/17-04/05

Urbroj: 2185/02-4-17-2

Belišće,30.lipnja 2017.godine Predsjednik Gradskog vijeća:

Dario Fletko , mag.ing.comp.